তথ্যবিবরণী নম্বর : ১০২০

চট্টগ্রাম সিটি কর্পোরেশন নির্বাচন

**অফিসে ১টা থেকে এবং শিক্ষা প্রতিষ্ঠানে পূর্ণদিবস ছুটি**

ঢাকা, ৪ চৈত্র (১৮ মার্চ):

চট্টগ্রাম সিটি কর্পোরেশনের সাধারণ নির্বাচনের দিন অর্থাৎ ২৯ মার্চ রবিবার চট্টগ্রাম মহানগরীর সকল সরকারি, আধা-সরকারি, স্বায়ত্বশাসিত ও বেসরকারি অফিস, প্রতিষ্ঠান, সংস্থায় কর্মরত কর্মকর্তা-কর্মচারীদের ভোটাধিকার প্রয়োগের সুবিধার্থে বেলা ১টা থেকে এবং সকল সরকারি, বেসরকারি শিক্ষা প্রতিষ্ঠানে পূর্ণদিবস সাধারণ ছুটি ঘোষণা করা হয়েছে।

তবে সংশ্লিষ্ট নির্বাচনি এলাকায় যদি কোনো পাবলিক পরীক্ষা অনুষ্ঠিত হয় তাহলে পরীক্ষার কেন্দ্রসমূহ ও পরীক্ষা সংশ্লিষ্ট শিক্ষক-কর্মচারীরা সাধারণ ছুটির আওতা বহির্ভূত থাকবে।

#

তথ্যবিবরণী নম্বর : ১০২১

বগুড়া-১, যশোর-৬ আসনের সংসদ নির্বাচন এবং সুনামগঞ্জের জগন্নাথপুর পৌরসভার উপনির্বাচন

**নির্বাচনি এলাকায় সাধারণ ছুটি ঘোষণা**

ঢাকা, ৪ চৈত্র (১৮ মার্চ):

জাতীয় সংসদের ৩৬ বগুড়া-১ ও ৯০ যশোর-৬ এর শূন্য আসনের সংসদ নির্বাচন এবং সুনামগঞ্জের জগন্নাথপুর পৌরসভার মেয়রের শূন্যপদে উপনির্বাচনের দিন অর্থাৎ ২৯ মার্চ রবিবার সংশ্লিষ্ট নির্বাচনি এলাকায় সাধারণ ছুটি ঘোষণা করা হয়েছে।

তবে সংশ্লিষ্ট নির্বাচনি এলাকায় যদি কোনো পাবলিক পরীক্ষা অনুষ্ঠিত হয় তাহলে পরীক্ষার কেন্দ্রসমূহ ও পরীক্ষা সংশ্লিষ্ট শিক্ষক-কর্মচারীরা সাধারণ ছুটির আওতা বহির্ভূত থাকবে।

#

জনপ্রশাসন মন্ত্রণালয়/মাহমুদ/রফিকুল/সেলিম/২০২০/২০৪০ ঘণ্টা

তথ্যবিবরণী নম্বর : ১০১৮

ঢাকা-১০ শূন্য আসনের নির্বাচন

**ভোটকেন্দ্র ও নির্বাচনি কার্যক্রমের জন্য নির্ধারিত প্রতিষ্ঠানে ছুটি ঘোষণা**

ঢাকা, ৪ চৈত্র (১৮ মার্চ):

জাতীয় সংসদের ১৮৩ ঢাকা-১০ এর শূন্য আসনে ২১ মার্চ, শনিবার নির্বাচন অনুষ্ঠিত হবে। এ উপলক্ষে নির্বাচনি এলাকাধীন যে সকল শিক্ষা প্রতিষ্ঠান ও স্থাপনা ভোটকেন্দ্র হিসেবে ব্যবহার বা নির্বাচনি কার্যক্রমের জন্য নির্ধারিত রয়েছে সে সকল প্রতিষ্ঠানে সাধারণ ছুটি ঘোষণা করা হয়েছে।

সংশ্লিষ্ট নির্বাচনি এলাকায় ও মহানগরীর অন্যান্য এলাকাধীন স্বাস্থ্য সেবা বিভাগ ও শিক্ষা প্রতিষ্ঠান-সহ সকল অফিস, প্রতিষ্ঠান, সংস্থায় কর্মরত ভোটারদের ভোট প্রয়োগের সুযোগ দানের লক্ষ্যে সংশ্লিষ্ট কর্তপক্ষকে অনুরোধ করা হয়েছে।

#

তথ্যবিবরণী নম্বর : ১০১৯

গাইবান্ধা-৩ এবং বাগেরহাট-৪ শূন্য আসনের নির্বাচন

**নির্বাচনি এলাকায় সাধারণ ছুটি ঘোষণা**

ঢাকা, ৪ চৈত্র (১৮ মার্চ):

জাতীয় সংসদের ৩১ গাইবান্ধা-৩ এবং ৯৮ বাগেরহাট-৪ এর শূন্য আসনে ২১ মার্চ, শনিবার নির্বাচন অনুষ্ঠিত হবে। এ উপলক্ষে সংশ্লিষ্ট নির্বাচনি এলাকায় সাধারণ ছুটি ঘোষণা করা হয়েছে।

তবে সংশ্লিষ্ট নির্বাচনি এলাকায় যদি কোনো পাবলিক পরীক্ষা অনুষ্ঠিত হয় তাহলে পরীক্ষার কেন্দ্রসমূহ ও পরীক্ষা সংশ্লিষ্ট শিক্ষক-কর্মচারীগণ সাধারণ ছুটির আওতা বহির্ভূত থাকবে।

#

জনপ্রশাসন মন্ত্রণালয়/মাহমুদ/রফিকুল/সেলিম/২০২০/১৮৫০ ঘণ্টা

তথ্যবিবরণী নম্বর : ১০১৭

**K‡ivbv fvBivm wel‡q Dc‡`k I civgk©**

**AvBBwWwmAvi Gi †dmeyK GKvD›U I nUjvB‡b †hvMv‡hv‡Mi Aby‡iva**

ঢাকা, ৪ চৈত্র (১৮ মার্চ) :

K‡ivbv fvBivm msµgY wel‡q Dc‡`k I civg‡k©i Rb¨ mivmwi AvBBwWwmAvi-G bv G‡m AvBBwWwmAvi- Gi wb¤œwjwLZ †dmeyK GKvD›U I nUjvBb b¤^‡i †hvMvhvM Kivi Rb¨ Aby‡iva Rvbv‡bv n‡q‡Q:

†dmeyK : iedcr,COVID-19 Control Room.

nUjvBb : 333, 16263, 01550064901, 01550064902, 01550064903, 01550064904, 01550064905, 01401184551, 01401184554, 01401184555, 01401184556, 01401184559, 01401184560, 01401184563, 01401184568, 01927711784, 01927711785, 01937000011, 01937110011|

#

gvB`yj/dvinvbv/iwdKzj/†iRvDj/2020/2007 NÈv

তথ্যবিবরণী নম্বর : ১০১৬

**kxNªB wefvMxq ch©v‡q K‡ivbv BDwbU ¯’vcb Kiv n‡e**

**-- ¯^v¯’¨gš¿x**

ঢাকা, ৪ চৈত্র (১৮ মার্চ) :

¯^v¯’¨ I cwievi Kj¨vY gš¿x Rvwn` gv‡jK e‡j‡Qb, ÔkxNªB †`‡ki 8 wefv‡MB bZzb K‡ivbv BDwbU ¯’vcb Kiv n‡e| BDwbU¸‡jv ¯’vc‡bi d‡j cÖwZwU wefv‡M K‡ivbv fvBiv‡m AvµvšÍ gvby‡li Z\_¨, wPwKrmv myweav-mn me ai‡bi gwbUwis e¨e¯’v mnR I †Rvi`vi n‡e|Õ

AvR ¯^v¯’¨ gš¿Yvj‡qi mfvK‡ÿ K‡ivbv fvBivm †gvKvwejvq KiYxq kxl©K Av‡jvPbv mfvq mfvcwZi e³…Zvq Gme K\_v e‡jb ¯^v¯’¨gš¿x|

mfvq K‡ivbv fvBivm wb‡q †`‡ki mvwe©K cwiw¯’wZ wb‡q Av‡jvPbv nq| †`‡k K‡ivbv AvµvšÍ †ivMx e„w× †c‡j Kx D‡`¨vM †bqv n‡e †m e¨vcv‡i Av‡jvPbv nq| K‡ivbv fvBiv‡mi Kvi‡Y †ewk gvbyl †KvqvivB›UvB‡b ivLvi cÖ‡qvRb n‡j XvKvi Kz‡qZ-ˆgÎx nvmcvZvj, Kzwg©‡Uvjv †Rbv‡ij nvmcvZvjmn wKQz nvmcvZvj cÖ¯‘Z ivLvi cvkvcvwk U½x¯’ wek^ BR‡Zgv gq`vb cÖ¯‘Z Kivi Rb¨I ¯^v¯’¨gš¿x wb‡`©kbv †`b|

XvKvi evB‡i we‡`k †diZ hvÎxiv †Kvqv‡i›UvB‡bi wbqg gvb‡Q bv cÖm‡½ ¯^v¯’¨gš¿x e‡jb, Ôwe‡`k †diZ cÖwZwU e¨w³‡K †Kvqv‡i›UvB‡b 14 w`b \_vKvi mKj wbqg †g‡b Pj‡Z n‡e| wbq‡gi Ab¨\_v n‡j †`‡ki msµvgK †iv‡Mi wba©vwiZ AvB‡b AvBbvbyM D‡`¨vM MÖnY Kiv n‡e|Õ

Gi cvkvcvwk ¯^v¯’¨gš¿x †Rjv cÖkvmb, cywjk cÖkvmb, †Mv‡q›`v kvLvi `vwqZ¡cÖvß e¨w³‡`i †Rviv‡jv f~wgKv cvj‡bi wb‡`©kbv †`evi Rb¨ ¯^v¯’¨ †mev mwPe‡K wb‡`©k †`b|

mfvq †`‡ki wPwKrmK‡`i ¯^v¯’¨ myiÿvi Rb¨ cÖavbgš¿xi †emiKvwi wkí I wewb‡qvM welqK Dc‡`óv I †ew·g‡Kv MÖæ‡ci †Pqvig¨vb mvjgvb Gd ingvb 6000 we‡kl MvDb cÖ`v‡bi Avk^vm †`b|

mfvq Av‡iv Dcw¯’Z wQ‡jb ¯^v¯’¨ †mev wefv‡Mi mwPe †gv. Avmv`yj Bmjvg, ¯^v¯’¨ wkÿv I cwievi Kj¨vY wefv‡Mi mwPe †gv. Avjx b~i, AvBBwWwmAvi Gi cwiPvjK Aa¨vcK Wv. gxiRvw` mvweªbv †d¬viv-mn gš¿Yvjq Ges Awa`ß‡ii EaŸ©Zb Kg©KZ©ve„›`|

#

gvB`yj/dvinvbv/mÄxe/†iRvDj/2020/1952 NÈv

তথ্যবিবরণী নম্বর: ১০১৫

**বঙ্গবন্ধু  ছিলেন আধুনিক  ডিজিটাল প্রযুক্তি বিকাশের পথপ্রদর্শক**

**-- টেলিযোগাযোগ মন্ত্রী**

ঢাকা, ৪ চৈত্র (১৮ মার্চ):

জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে রাষ্ট্রীয় মোবাইল অপারেটর টেলিটক মুজিব কর্নার স্থাপন করেছে। ডাক ও টেলিযোগাযোগ মন্ত্রী মোস্তাফা জব্বার আজ ঢাকায় গুলশানে টেলিটক প্রধান কার্যালয়ে স্থাপিত মুজিব কর্নার উদ্বোধন করেন। টেলিটক বাংলাদেশ লিমিটেডের ব্যবস্থাপনা পরিচালক মোঃ সাহাব উদ্দিন-সহ ঊর্ধ্বতন কর্মকর্তাগণ এ সময় উপস্থিত ছিলেন।

এ উপলক্ষে টেলিটক আয়োজিত অনুষ্ঠানে প্রধান অতিথির বক্তৃতায় টেলিযোগাযোগ মন্ত্রী বলেন, বঙ্গবন্ধু শেখ মুজিবুর রহমান ছিলেন আধুনিক ডিজিটাল প্রযুক্তি বিকাশের পথপ্রদর্শক। ১৯৭৩ সালে আন্তর্জাতিক টেলিযোগাযোগ ইউনিয়ন এবং ইউনিভার্সেল পোস্টাল ইউনিয়নের সদস্যপদ গ্রহণ এবং ১৯৭৫ সালের ১৪ জুন বেতবুনিয়ায় ভূ-উপগ্রহ কেন্দ্র উদ্বোধনের মাধ্যমে বঙ্গবন্ধু সদ্য স্বাধীন বাংলাদেশকে আন্তর্জাতিক টেলিযোগাযোগের মহাসড়কে সংযুক্ত করেন। বঙ্গবন্ধুর অবদান নিয়ে মুজিববর্ষে শত কর্মসূচি বাস্তবায়ন করার আছে। ডাক ও টেলিযোগাযোগ বিভাগের প্রতিটি সংস্থায় মুজিব কর্নার করা হবে বলে মন্ত্রী ঘোষণা দেন।

মন্ত্রী বলেন, ডিজিটাল মিডিয়ার মাধ্যমে মুজিব জন্মশতবর্ষের অনুষ্ঠানমালা দেশের প্রতিটি মানুষের কাছে পৌঁছে গেছে। ডিজিটাল প্রযুক্তির সুবাদে আমরা মাঠের অনুষ্ঠানের ঘাটতি অনেকটাই অতিক্রম করতে পেরেছি। ডিজিটাল প্রযুক্তিকে ব্যবহার করতে পারা দূরদৃষ্টিসম্পন্ন ও প্রজ্ঞাবান রাজনীতিক প্রধানমন্ত্রী শেখ হাসিনার ডিজিটাল বাংলাদেশ প্রতিষ্ঠারই সফলতা। বঙ্গবন্ধুর কণ্ঠে ৭ মার্চের ভাষণের অংশবিশেষ দশ কোটিরও বেশি মোবাইল গ্রাহক, করোনা সংক্রান্ত সতর্কতা এবং বঙ্গবন্ধুর জন্ম দিনের শুভেচ্ছা আমরা ডিজিটাল মাধ্যমে জনগণের কাছে পৌঁছে দিচ্ছি। ডাক বিভাগের মাধ্যমে প্রধানমন্ত্রীর শুভেচ্ছা বাণী দেশের চার কোটি পরিবারের হাতে পৌঁছে দেওয়া হচ্ছে। এই ক্ষেত্রে রাষ্ট্রীয় প্রতিষ্ঠান হিসেবে টেলিটক অগ্রণী ভূমিকা পালন করছে এবং ভবিষ্যতেও করবে।

টেলিটকে মুজিব কর্নার উদ্বোধনের আগে মন্ত্রী টেলিটকে সদ্য যোগদানকৃত ৬০ জন কর্মকর্তার দেড় মাসব্যাপী ওরিয়েন্টেশন অনুষ্ঠানে বক্তৃতা করেন। তিনি আদর্শ মানুষ হওয়ার জন্য বঙ্গবন্ধুর জীবন ও আদর্শ অনুসরণের প্রয়োজনীয়তার ওপর গুরুত্বারোপ করেন।

#

শেফায়েত/মাহমুদ/রফিকুল/সেলিম/২০২০/১৮৫০ ঘণ্টা

তথ্যবিবরণী নম্বর : ১০১৪

**বঙ্গবন্ধুকে অস্বীকারকারীদের স্থান হবে ইতিহাসের আস্তাকুঁড়ে**

**-- তথ্যমন্ত্রী**

ঢাকা, ৪ চৈত্র (১৮ মার্চ) :

‘বঙ্গবন্ধুকে স্বীকার করতে যারা ব্যর্থ হয়েছে, তারা ধীরে ধীরে নিজেরাই ইতিহাসের আস্তাকুঁড়ে নিক্ষিপ্ত হবে’ বলেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

আজ রাজধানীতে জাতীয় প্রেস ক্লাবে বাংলাদেশ নারী সাংবাদিক কেন্দ্রের ১৮তম প্রতিষ্ঠাবার্ষিকীর আলোচনা সভায় প্রধান অতিথির বক্তৃতায় মন্ত্রী একথা বলেন।

মন্ত্রী বলেন, ‘গতকাল মুজিববর্ষ শুরু হয়েছে। ভারতের প্রধানমন্ত্রী নরেন্দ্র মোদি, জাতিসংঘের মহাসচিব থেকে শুরু করে অন্যান্য দেশের রাষ্ট্রপ্রধান ও সরকারপ্রধানগণ বঙ্গবন্ধুর ওপর বক্তব্য রেখেছেন। বিশেষতঃ ভারতের প্রধানমন্ত্রী নরেন্দ্র মোদি বলেছেন, বঙ্গবন্ধু সমগ্র পৃথিবীর মানুষের কাছে একটি প্রেরণার উৎস, বঙ্গবন্ধু এক অনুকরণীয় ব্যক্তিত্ব। পৃথিবীর বৃহত্তম গণতান্ত্রিক দেশ ভারতের প্রধানমন্ত্রী একথা বলেছেন। অথচ আমাদের দেশে বিএনপি-জামাত এই কথাটি স্বীকার করতে ব্যর্থ হয়েছে।’

‘করোনা ভাইরাসের যে আতঙ্ক বিশ্বব্যাপী সেটির মধ্যেও মুজিববর্ষ নিয়ে মানুষের উৎসাহ উদ্দীপনার কোনো কমতি ছিল না’ উল্লেখ করে মন্ত্রী বলেন, ‘জাতি বিনম্র চিত্তে, শ্রদ্ধাভরে জাতির সর্বকালের সর্বশ্রেষ্ঠ সন্তান জাতির পিতা বঙ্গবন্ধু শেখ মুজিবুর রহমানকে স্মরণ করছে এবং পুরো বছরব্যাপী নানা অনুষ্ঠানামালা পালন করবে। কিন্তু একটি পক্ষ যারা বঙ্গবন্ধুকে মুছে ফেলতে চেয়েছিল, তারা সেটি করতে ব্যর্থ হয়েছে। যারা বঙ্গবন্ধুকে মুছে ফেলতে চেয়েছিল, যারা বঙ্গবন্ধুর হত্যাকাণ্ডের সাথে যুক্ত ছিল এই বিএনপি-জামাতসহ স্বাধীনতার পরাজিত শক্তি তারাই কিন্তু ধীরে ধীরে মানুষের দৃশ্যপট থেকে হারিয়ে যাচ্ছে।’

‘বিএনপি নেতাদের মুখে মুজিববর্ষ নিয়ে কোনো কথা নেই, উল্লেখ করে ড. হাছান বলেন, ‘তিনি (রিজভী) কালকে বলেছেন, আজকে সকালেও বলেছেন যে, করোনা ভাইরাস নিয়ে নাকি সরকার লোকোচুরি করছে। সরকারের পক্ষ থেকে প্রতিদিন প্রেস ব্রিফিং করে কি করা হচ্ছে এবং কতজন সংক্রমিত হয়েছে সেটি বলা হচ্ছে এবং কী করণীয় সেটিও বলা হচ্ছে। এটির প্রশংসা না করে এবং জনগণের পাশে না দাঁড়িয়ে, লোক দেখানো কয়েকটা লিফলেট বিলি করে তারা শুধু বিষোদগার করছে।’

মন্ত্রী বলেন, ‘তারা (বিএনপি) তাদের এই বিষোদগারের রাজনীতি, নেতিবাচক রাজনীতি, সবকিছুতে না বলার রাজনীতি, ষড়যন্ত্রের রাজনীতি এবং হত্যাকাণ্ডের মাধ্যমে তাদের যে রাজনীতির উন্মেষ, সেটি থেকে তারা বেরিয়ে আসবে। মুজিববর্ষে সেটিই প্রত্যাশা করবো।’

এ সময় নারীর বিষয়ে বঙ্গবন্ধুর অবদানের কথা স্মরণ করে তথ্যমন্ত্রী বলেন, ‘দেশ স্বাধীনতা অর্জনের পর পার্লামেন্টে নারীদের জন্য আসন সংরক্ষণ জাতির পিতা বঙ্গবন্ধু শেখ মুজিবুর রহমানই করেছেন। সমাজে ও রাষ্ট্রে বিভিন্ন স্তরে নারী প্রতিনিধিত্ব নিশ্চিত করার জন্য তিনি অনেক পদক্ষেপ গ্রহণ করেছিলেন। নারীর যে অগ্রগতি জাতির পিতার হাত ধরে শুরু হয়েছিল, সেটি ষোল কলায় পূর্ণ করেছেন বঙ্গবন্ধুকন্যা জননেত্রী শেখ হাসিনা। বাংলাদেশ আগে কখনো ভাবেনি যে নারী ডিসি হবে, নারী এসপি হবে, নারী পুলিশের এডিশনাল আইজিপি হবে, নারী মেজর জেনারেল হবে, নারী হাইকোর্টের বিচারপতি হবে, সুপ্রীম কোর্টের আপীল বিভাগে বিচারপতি হবে, এটি বাংলাদেশে হয়েছে।’

ড. হাছান আন্তর্জাতিক পরিসংখ্যানভিত্তিক তথ্য দিয়ে জানান, সমস্ত মুসলিম রাষ্ট্রগুলোর মধ্যে নারীর অগ্রগতির ক্ষেত্রে বাংলাদেশের অবস্থান হচ্ছে দ্বিতীয়। তুরস্কের পরই বাংলাদেশের অবস্থান। আর সমস্ত উন্নয়নশীল বিশ্বে নারীর অগ্রগতির ক্ষেত্রে বাংলাদেশের অবস্থান হচ্ছে শীর্ষে।

নারী সাংবাদিক কেন্দ্রের সভাপতি নাসিমুন আরা হক মিনু’র সভাপতিত্বে সাংবাদিক মিজানুর রহমান মজুমদার, মনিমা সুলতানা, আখতার জাহান মালিক, শাহনাজ সিদ্দীকী সোমা প্রমুখ আলাচনায় অংশ নেন।

#

আকরাম/মাহমুদ/রফিকুল/রেজাউল/২০২০/১৮৪৫ ঘণ্টা

তথ্যবিবরণী নম্বর : ১০১৩

**পর্যাপ্ত খাদ্য মজুত আছে, ভোক্তাদের আতঙ্কিত হওয়ার কিছু নেই**

**- খাদ্যমন্ত্রী**

ঢাকা, ৪ চৈত্র (১৮ মার্চ) :

করোনা ভাইরাসের কারণে খাদ্য সঙ্কট হবে না জানিয়ে খাদ্যমন্ত্রী সাধন চন্দ্র মজুমদার বলেছেন, পর্যাপ্ত খাদ্য মজুত আছে, ভোক্তাদের আতঙ্কিত হওয়ার কিছু নেই। সুতরাং অনেক খাদ্য কিনে মজুত করারও প্রয়োজন নেই।

আজ খাদ্য মন্ত্রণালয়ের সম্মেলন কক্ষে চলমান বাজার মনিটরিং বিষয়ে সাংবাদিকদের সঙ্গে এক মতবিনিময সভায় মন্ত্রী এসব কথা জানান।

মন্ত্রী বলেন, সারা বিশ্বে করোনা ভাইরাস মহামারী আকার ধারন করেছে। পুরো বিশ্বই করোনায় আক্রান্ত হয়েছে, বাংলাদেশও হয়েছে। করোনা ভাইরাসের জন্য খাদ্য নিয়ে ভোক্তারা যেন আতঙ্কিত না হয়। কোন ব্যবসায়ী, মিলার এটাকে যদি পুঁজি হিসাবে ব্যবহার করে বাজার অস্থিতিশীল করার চেষ্টা করে, তবে কোন ক্রমেই সরকার চুপ করে বসে থাকবে না। তিনি বলেন, দেশে পর্যাপ্ত খাদ্য মজুত আছে। শুধু মজুতই নয়, ওএমএসে চাল বিতরণের জন্য ডিলারদের চিঠি দেওয়া হয়েছে। তারা চাল বাজারে বিক্রি করবে। পাশাপাশি আটা বিক্রয় সবসময় চলছে এবং চলবে।

খাদ্যমন্ত্রী বলেন, প্রকৃত ব্যবসায়ী-মিলারদের উচিত মানবতার প্রশ্নে এখন মানুষকে ভালোবাসা, সেবা দান করা এবং নিজের মধ্যে দেশপ্রেম জাগিয়ে তোলা। যদি কেউ এটা নিয়ে বাড়তি সুবিধা, বাড়তি মুনাফা আদায়ের চেষ্টা করে, খাদ্য মন্ত্রণালয় সে বিষয়ে নজর রাখবে। তাদের বিরুদ্ধে কঠিন আইনানুগ ব্যবস্থা নেয়া হবে। তিনি আরো বলেন, আমরা মনিটরিং জোরদার করছি, আরো মনিটরিং টিম গঠন করা হচ্ছে। সামনে রোজাকে সামনে রেখে যাতে কোন অবৈধ ব্যবসা কেউ করতে না পারে সরকার সে ব্যাপারে সচেষ্ট আছে। ভোক্তাদের চিন্তিত হওয়ার কিছু নেই। কেউ মজুত রেখে ভোক্তাদের কষ্টে ফেলার চেষ্টা করলে তাদের বিরুদ্ধে ব্যবস্থা নেয়াসহ প্রয়োজনে বাইরে থেকে চাল আমদানি করা হবে। চালের দাম সরকার বাড়তে দেবে না।

মন্ত্রী বলেন, এ মুহুর্তে দেশে ১৭ লাখ ৩৯ হাজার ৪৯৫ মেট্রিকটন খাদ্যশস্য মজুত আছে। যার মধ্যে গম ৩ লাখ ১৯ হাজার মেট্রিক টন, বাকি সব চাল। আর মাত্র ২৫ দিন পর হাওরের ধান উঠবে সুতরাং চিন্তার কোনো কারণ নেই।

সম্মেলনে অন্যদের মধ্যে উপস্থিত ছিলেন খাদ্য সচিব ডক্টর মোছাম্মৎ নাজমানারা খানুম, খাদ্য অধিদপ্তরের মহাপরিচালক সারোয়ার মাহমুদ-সহ খাদ্য মন্ত্রণালয় ও খাদ্য অধিদপ্তরের ঊর্ধ্বতন কর্মকর্তাবৃন্দ।

#

সুমন/মাহমুদ/সঞ্জীব/জয়নুল/২০২০/১৮৫০ঘণ্টা

তথ্যবিবরণী নম্বর : ১০১২

**রাজস্বখাতে ৪৩৭টি অস্থায়ী সহকারী সমাজসেবা অফিসারের পদ সৃজন**

**সমাজকল্যাণ মন্ত্রণালয়াধীন শূন্যপদসমূহ পূরণের কার্যক্রম চলছে**

ঢাকা, ৪ চৈত্র (১৮ মার্চ) :

সমাজকল্যাণ মন্ত্রণালয় সম্পর্কিত সংসদীয় স্থায়ী কমিটির ৮ম সভায় জানানো হয়, সমাজসেবা অধিদফতরের আওতায় ১১২টি ইউনিয়ন সমাজকর্মীর শূন্যপদের নিয়োগের প্রক্রিয়া চূড়ান্ত পর্যায়ে রয়েছে এবং শিগগির পত্রিকায় বিজ্ঞপ্তি প্রকাশের পদক্ষেপ নেয়া হবে। এ ব্যাপারে প্রাথমিক ও গণশিক্ষা মন্ত্রণালয়ের নিয়োগ প্রক্রিয়ার আলোকে দ্রুত একটি স্বচ্ছ নিয়োগ কার্যক্রমের পদক্ষেপ নেয়া হচ্ছে।

প্রথম পর্যায়ে ২১৩টি এবং দ্বিতীয় পর্যায়ে ২২৪টিসহ রাজস্ব খাতের মোট ৪৩৭টি সহকারী সমাজসেবা অফিসারের পদ অস্থায়ীভিত্তিতে সৃজন করা হয়েছে বলেও সভায় জানানো হয়। এছাড়া সমাজসেবা অধিদফতরের প্রথম শ্রেণির ৩৮টি শূন্যপদের মধ্যে ৩৬টি এবং দ্বিতীয় শ্রেণির ৩৪৩টি শূন্যপদের মধ্যে ৭০টি পদের নিয়োগ প্রস্তাব পিএসসিতে প্রক্রিয়াধীন। ২৬২টি সমাজসেবা অফিসারের পদ নিয়োগবিধিতে না থাকায় নিয়োগবিধি সংশোধনের কাজও প্রক্রিয়াধীন রয়েছে।

প্রতিবন্ধিতা সম্পর্কিত সমন্বিত বিশেষ নীতিমালা-২০১৯ এর আলোকে প্রতিবন্ধী স্কুলের স্বীকৃতি ও এমপিওভুক্তির জন্য প্রাপ্ত আবেদনপত্রের যাচাই-বাছাইয়ের কার্যক্রম চলছে বলেও স্থায়ী কমিটিকে অবহিত করা হয়।

সভায় আরো জানানো হয়, জাতীয় প্রতিবন্ধী উন্নয়ন ফাউন্ডেশনকে অধিদফতরে উন্নীত করার ব্যাপারে প্রধানমন্ত্রীর সভাপতিত্বে পৃষ্ঠপোষকমণ্ডলীর একটি সভা আহ্বানের কার্যক্রম চলছে।

আজ সমাজকল্যাণ মন্ত্রণালয় সম্পর্কিত সংসদীয় স্থায়ী কমিটির ৮ম সভায় বিগত ৭ম সভার সিদ্ধান্তসমূহের অগ্রগতি পর্যালোচনাসভায় এসব তথ্য জানানো হয়।

সভায় স্থায়ী কমিটির সভাপতি রাশেদ খান মেননের সভাপতিত্বে অন্যান্যের মধ্যে উপস্থিত ছিলেন সমাজকল্যাণমন্ত্রী নুরুজ্জামান আহমেদ, সাগুফতা ইয়াসমিন এমপি, বদরুদ্দোজা মোঃ ফরহাদ হোসেন এমপি, আঃ কাঃ মঃ সরওয়ার হোসেন এমপি, বেগম আরমা দত্ত এমপি এবং সমাজকল্যাণ সচিব মোহাম্মদ জয়নুল বারী প্রমুখ।

#

শাহ আলম/মাহমুদ/সঞ্জীব/জয়নুল/২০২০/১৮৪৫ঘণ্টা

তথ্যবিবরণী নম্বর : ১০১১

আন্তঃমন্ত্রণালয় সভায় স্থানীয় সরকার মন্ত্রী

**জলাবদ্ধতা নিরসনে ঢাকার খালগুলো পুনরুদ্ধারের নির্দেশ**

ঢাকা, ৪ চৈত্র (১৮ মার্চ) :

রাজধানীর জলাবদ্ধতা নিরসনে ঢাকার খালগুলো পুনরুদ্ধারের নির্দেশ দিয়েছেন স্থানীয় সরকার মন্ত্রী মোঃ তাজুল ইসলাম।

আজ সচিবালয়ে স্থানীয় সরকার বিভাগের সম্মেলন কক্ষে আসন্ন বর্ষা মৌসুমে ঢাকা মহানগরী ও এর আশপাশের জলাবদ্ধতা নিরসনের জন্য প্রয়োজনীয় কর্মপন্থা নির্ধারণের লক্ষ্যে আয়োজিত আন্তঃমন্ত্রণালয় সভায় সভাপতিত্বকালে মন্ত্রী এ নির্দেশ প্রদান করেন।

মন্ত্রী বলেন, রাজধানীর জলাবদ্ধতা নিরসনে ঢাকার খালগুলো যেমন পুনরুদ্ধার করতে হবে তেমনি বুড়িগঙ্গার দূষণ রোধেও সংশ্লিষ্ট সব মন্ত্রণালয় ও সংস্থাকে সমন্বিত পদক্ষেপ নিতে হবে। তিনি বলেন, রাজধানীর অধিকাংশ খাল ভরাট হয়ে গেছে। এসব খাল সংস্কারের পাশাপাশি নতুন স্থাপনা নির্মাণের সময় জলাধার রাখার বাধ্যবাধকতা মেনে চলার নির্দেশ দেন তিনি।

মন্ত্রী বলেন, কঠিন বর্জ্য ঢাকা মহানগরীর অন্যতম বড় সমস্যা। যেখানে-সেখানে কঠিন বর্জ্য ফেলার বিষয়টি জলাবদ্ধতাকে বাড়িয়ে দেয়। ডাবের খোসা-সহ অন্যান্য কঠিন বর্জ্য পানিপ্রবাহে বাধার সৃষ্টি করে।

ঢাকা শহরের এ জলজট বা জলাবদ্ধতার জন্য মহানগরীর অধিবাসী, জনপ্রতিনিধি, সরকারের বিভিন্ন প্রতিষ্ঠানকে সমন্বিতভাবে এ সমস্যা সমাধানে কাজ করতে হবে।

এ সময় স্থানীয় সরকার বিভাগের সিনিয়র সচিব হেলালুদ্দীন আহমদ-সহ সংশ্লিষ্ট মন্ত্রণালয় ও দপ্তরের ঊর্ধ্বতন কর্মকর্তারা উপস্থিত ছিলেন।

সভাশেষে উপস্থিত সাংবাদিকদের এক প্রশ্নের জবাবে মন্ত্রী জানান, স্থানীয় সরকারের সকল পর্যায়ে প্রতিনিধিদের করোনা ভাইরাস মোকাবিলায় স্বাস্থ্য মন্ত্রণালয়ের সাথে সমন্বয় করে কাজ করার নির্দেশ দেওয়া হয়েছে।

#

হাসান/মাহমুদ/রফিকুল/জয়নুল/২০২০/১৭৫০ঘণ্টা

তথ্যবিবরণী নম্বর: ১০১০

**বঙ্গবন্ধু পার্বত্য চট্টগ্রামকে মূল ধারায় সম্পৃক্তের উদ্যোগ নিয়েছিলেন**

- পার্বত্য চট্টগ্রাম মন্ত্রী

ঢাকা, ৪ চৈত্র (১৮ মার্চ):

পার্বত্য চট্টগ্রাম বিষয়ক মন্ত্রী বীর বাহাদুর উশৈসিং বলেছেন, জাতির পিতা বঙ্গবন্ধু শেখ মুজিবুর রহমান পার্বত্য চট্টগ্রামকে মূল ধারায় সম্পৃক্তের উদ্যোগ নিয়েছিলেন। পার্বত্য চট্টগ্রামের উন্নয়নের জন্য তিনি পার্বত্য চট্টগ্রাম উন্নয়ন বোর্ড গঠন করেছিলেন। ক্ষুদ্র নৃ-গোষ্ঠীর ছাত্র-ছাত্রীদের জন্য শিক্ষা ও চাকরির ক্ষেত্রে কোটা প্রবর্তন করেছিলেন যাতে তারা মূল ধারায় সম্পৃক্ত হতে পারে।

আজ জাতির পিতার জন্মশতবার্ষিকী উপলক্ষে পার্বত্য চট্টগ্রাম বিষয়ক মন্ত্রণালয় এর সভাকক্ষে আয়োজিত আলোচনা সভায় প্রধান অতিথির বক্তৃতাকালে তিনি এসব কথা বলেন।

মন্ত্রী বলেন, বঙ্গবন্ধু ও বাংলাদেশ অবিচ্ছিন্ন। বঙ্গবন্ধু ছাড়া বাংলাদেশের অস্তিত্ব কল্পনাও করা যায় না। দেশ গঠনে বঙ্গবন্ধুর অসামান্য ত্যাগ ও অবদানের প্রতি জাতি চিরকাল কৃতজ্ঞ। তিনি বলেন, বঙ্গবন্ধু হলেন ক্ষণজন্মা মহাপুরুষ, যিনি সারা জীবন বাঙালি জাতির জন্য কাজ করে গেছেন, কারাবরণ করেছেন। বঙ্গবন্ধু শুধু স্বাধীন বাংলাদেশের স্থপতি নয়, সারা বিশ্বের নিপীড়িত ও নির্যাতিত মানুষের কন্ঠস্বর।

মন্ত্রী বলেন, বঙ্গবন্ধু যে পথ দেখিয়েছিলেন, তাঁর দেখানো পথেই হাঁটছেন প্রধানমন্ত্রী শেখ হাসিনা। তাঁর নেতৃত্বে আজ আমরা বাংলাদেশের সত্যিকারের উন্নয়ন ত্বরান্বিত করে ‘সোনার বাংলাদেশ’ গড়তে দৃঢ়প্রত্যয়ী। আমরা প্রধানমন্ত্রীর নেতৃত্বে টেকসই উন্নয়ন লক্ষ্যমাত্রা অর্জনের ক্ষেত্রেও কাজ করে যাচ্ছি।

সভায় জানানো হয়, মুজিববর্ষ উপলক্ষে পার্বত্য চট্টগ্রাম বিষয়ক মন্ত্রণালয় বছরব্যাপী নানাবিধ কর্মসূচি গ্রহণ করেছে। কর্মসূচির মধ্যে রয়েছে: তিন পার্বত্য জেলায় ৫ লক্ষ গাছের চারা রোপন, বঙ্গবন্ধু পার্বত্য মেলা আয়োজন , রাঙ্গামাটির বেতবুনিয়া ভূ-উপগ্রহ কেন্দ্রে ৭১ ফুট উচ্চ বঙ্গবন্ধু ম্যূরাল উদ্বোধন, বঙ্গবন্ধুর পার্বত্য চট্টগ্রামে গমনকে স্মরণীয় করে রাখার লক্ষে বঙ্গবন্ধুর ছবি ও উপস্থিত ব্যক্তিদের বক্তব্য সম্বলিত স্মরণিকা প্রকাশ, ‘Tour-De CHT Mountain Biking’ এবং স্মার্ট ভিলেজ তৈরি করা ইত্যাদি। এছাড়াও আওতাধীন দপ্তর সংস্থাসমূহ বিস্তারিত কর্মসূচি হাতে নিয়েছে।

অনুষ্ঠানে সভাপতিত্ব করেন মন্ত্রণালয়ের সচিব মো: মেসবাহুল ইসলাম। অতিরিক্ত সচিব তন্দ্রা সিকদার, সালমা জহান, আবদুস সাত্তারসহ মন্ত্রণালয়ের সকল কর্মকর্ত-কর্মচারী, মন্ত্রণালয়ের আওতাধীন দপ্তর-সংস্থার প্রতিনিধি এবং বিভিন্ন এনজিও’র প্রতিনিধিবৃন্দ উপস্থিত ছিলেন।

#

নাছির/অনসূয়া/গিয়াস/কুতুব/২০২০/১৫৪০ ঘণ্টা

তথ্যবিবরণী নম্বর : ১০০৯

**চট্টগ্রামে পাঁচশ শয্যাবিশিষ্ট হাসপাতাল নির্মাণের লক্ষ্যে চুক্তি সই**

ঢাকা, ৪ চৈত্র (১৮ মার্চ) :

আজ ঢাকা রেলভবনের সম্মেলন কক্ষে পিপিপি (পাবলিক প্রাইভেট পার্টনারশিপ) এর মাধ্যমে চট্টগ্রামে রেলওয়ের জায়গার ওপর ৫০০ শয্যা বিশিষ্ট বহুমুখী বিষেশায়িত হাসপাতাল নির্মাণের লক্ষ্যে বাংলাদেশ রেলওয়ের সাথে ইউনাইটেড এন্টারপ্রাইজ লি: এর সাথে এক চুক্তি স্বাক্ষর অনুষ্ঠিত হয়। এই চুক্তিতে বাংলাদেশ রেলওয়ের পক্ষে স্বাক্ষর করেন অতিরিক্ত চিফ ইঞ্জিনিয়ার (ব্রিজ) ও প্রকল্প পরিচালক আহসান জাবির এবং ইউনাইটেড গ্রপের পক্ষে স্বাক্ষর করেন ম্যানেজিং ডিরেক্টর মইনুদ্দিন হাসান রশিদ।

চুক্তি স্বাক্ষর অনুষ্ঠানে রেলপথ মন্ত্রী মো: নূরুল ইসলাম সুজন বলেন, দেশকে এগিয়ে নেয়া সরকারের একার পক্ষে সম্ভব নয়। ব্যক্তি ও প্রতিষ্ঠান পর্যায়ে এগিয়ে আসতে হবে। দেশের মেধাকে কাজে লাগাতে হবে। যারা বিদেশে আছেন দেশকে গড়ে তোলার জন্য তারাও উদ্যোগ নিতে পারেন। সম্মিলিত উদ্যোগেই আমরা দেশকে উন্নত পর্যায়ে নিয়ে যাব।

রেলপথ মন্ত্রী বলেন, ইতিহাসে দেখা যায় অতীতে দেশ গড়ার কাজে না লেগে বরং অবৈধ ক্ষমতা দখলের চেষ্টা করেছেন অনেকেই। রেলওয়ে এক সময় সাবলম্বী ছিল। নিজস্ব বাহিনী, হাসপাতাল, বিদ্যুৎ উৎপাদন কেন্দ্রসহ আরো অনেক কিছু ছিল। কিন্তু ব্যক্তি স্বার্থ ও ভুল নীতির কারণে রেলকে ধ্বংসের দ্বার প্রান্তে নিয়ে যাওয়া হয়েছিল। বর্তমান প্রধানমন্ত্রী রেলকে গুরুত্ব দিয়েছে। ফলে রেল আজ ঘুরে দাঁড়িয়েছে। রেলওয়েতে অনেক প্রকল্প চলমান রয়েছে। আগামীতে রেল তার হারানো ঐতিহ্য ফিরে পাবে বলে মন্ত্রী জানান।

চট্টগ্রামের সিআরবি এলাকায় ৫০০ শয্যা বিশিষ্ট হাসপাতাল ও ১০০ আসন বিশিষ্ট মেডিক্যাল   
কলেজ প্রতিষ্ঠা করবে সংশ্লিষ্ট প্রতিষ্ঠান। মোট ছয় একর জায়গার ওপর এটি প্রতিষ্ঠিত হবে। এখান থেকে রেলপথ মন্ত্রণালয়ের কর্মকর্তা ও কর্মচারীদের ২০ শতাংশ কম মূল্যে সেবা প্রদান করা হবে। ৫০ বছর পরে নির্মাণকারী প্রতিষ্ঠান রেলওয়ের কাছে হাসপাতালটি হস্তান্তর করবে। এই হাসপাতাল নির্মাণের সম্ভাব্য ব্যয় ৩শ ৯৮ দশমিক ৯৮ কোটি টাকা।

চুক্তি স্বাক্ষর অনুষ্ঠানে পিপিপি কর্তৃপক্ষের প্রধান নির্বাহী আল কামাল সিদ্দিকী উপস্থিত ছিলেন। এ সময় রেলপথ মন্ত্রণালয়ের সিনিয়র সচিব মো: মোফাজ্জেল হোসেন, বাংলাদেশ রেলওয়ের মহাপরিচালক   
মো: শামছুজ্জামান, ইউনাইটেড গ্রুপের ঊর্ধ্বতন কর্মকর্তাবৃন্দ, রেলপথ মন্ত্রণালয় ও বাংলাদেশ রেলওয়ের কর্মকর্তাগণ উপস্থিত ছিলেন।

#

শরিফুল/অনসূয়া/গিয়াস/আসমা/২০২০/১৪৪০ ঘণ্টা

তথ্যবিবরণী নম্বর : ১০০৮

সাংবাদিক সম্মেলনে বাণিজ্যমন্ত্রী

**বিগত বছরের চেয়ে এবার নিত্য প্রয়োজনীয় পণ্যের মজুতের পরিমাণ প্রায় ৪০ শতাংশ বেশি**

ঢাকা, ৪ চৈত্র (১৮ মার্চ) :

বাণিজ্যমন্ত্রী টিপু মুনশি বলেন, বিগত বছরের চেয়ে এবার নিত্য প্রয়োজনীয় পণ্যের মজুতের পরিমাণ প্রায় ৪০ শতাংশ বেশি। এছাড়া টিসিবি’র মাধ্যমে নিত্যপ্রয়োজনীয় পণ্য বিক্রয়ের সক্ষমতা কয়েকগুণ বাড়ানো হয়েছে। আগামী এপ্রিল মাসের প্রথম থেকেই টিসিবি ন্যায্যমূল্যে নিত্য প্রয়োজনীয় পণ্য খোলা বাজারে বিক্রয় শুরু করবে। দেশে পেঁয়াজের মূল্য স্বাভাবিক হয়ে এসেছে। দেশীয় পেঁয়াজ বাজারে এসেছে, পাশাপাশি বিগত ১৫ মার্চ থেকে এ পর্যন্ত প্রায় আট হাজার মেট্রিক টন পেঁয়াজ আমদানি হয়েছে। পণ্য সামগ্রীর সরবরাহ ও মূল্য নিয়ে আতঙ্কিত হবার কোন কারণ নেই। সংশ্লিষ্ট সকলকে সচেতন হতে হবে।

বাণিজ্যমন্ত্রী আজ মন্ত্রণালয়ের সম্মেলন কক্ষে নিত্যপ্রয়োজনীয় পণ্যসহ সকল পণ্যের মজুত, সরবরাহ ও মূল্য পরিস্থিতি নিয়ে সাংবাদিক সম্মেলনে এসব কথা বলেন।

মন্ত্রী বলেন, দেশে নিত্য প্রয়োজনীয় পণ্যসহ সকলপণ্যের মজুত, সরবরাহ ও মূল্য স্বাভাবিক রয়েছে। করোনা ভাইরাসের কারণে আতঙ্কিত হয়ে কোন পণ্য অতিরিক্ত ক্রয় করার প্রয়োজন নেই। যে কোন অপপ্রচার থেকে সতর্ক থাকতে হবে। এজন্য ভোক্তাকে সচেতন হতে হবে। আসন্ন পবিত্র রমজান মাস উপলক্ষে চাহিদার কয়েকগুণ বেশি নিত্য প্রয়োজনীয় পণ্য মজুত করা হয়েছে। তেল, ডাল, চিনি, পেঁয়াজ, রসুন, ছোলা, লবণসহ নিত্য প্রয়োজনীয় পণ্য মজুত নিশ্চিত করা হয়েছে।

সাংবাদিকদের প্রশ্নের জবাবে মন্ত্রী বলেন, জাতীয় ভোক্তা অধিকার সংরক্ষণ অধিদফতর বাজার তদারকি ইতোমধ্যে জোরদার করেছে। ভোক্তাদের সচেতন করতে দেশের প্রচার মাধ্যম গুরুত্বপূর্ণ অবদান রাখতে পারে। ইতোপূর্বে লবণ নিয়ে অপপ্রচার রোধে দেশের প্রচার মাধ্যমগুলো গুরুত্বপূর্ণ অবদান রেখেছে। সরবরাহ পর্যাপ্ত থাকলে মুল্য বৃদ্ধির কোন কারণ নেই, সরকার সকল পণ্যের পর্যাপ্ত সরবরাহ নিশ্চিত করার পদক্ষেপ নিয়েছে। কৃত্তিম সংকট তৈরির প্রবণতা রোধ করতে সংশ্লিষ্ট সকলকে দায়িত্বশীল ভূমিকা রাখতে হবে বলে তিনি উল্লেখ করেন।

এসময় অন্যান্যের মধ্যে উপস্থিত ছিলেন, বাণিজ্যসচিব ড. মো. জাফর উদ্দীন, অতিরিক্ত সচিব   
মো. ওবায়দুল আজম, জাতীয় ভোক্তা অধিকার সংরক্ষণ অধিদফতরের মহাপরিচালক (অতিরিক্ত সচিব) বাবলু কুমার সাহা, টিসিবি’র চেয়ারম্যান ব্রি. জে. মো. জাহাঙ্গীর।

#

লতফি/অনসূয়া/গিয়াস/জসীম/আসমা/২০২০/১৪৩৬

তথ্যবিবরণী নম্বর: ১০০৭

**সবাইকে বঙ্গবন্ধুর স্বপ্নের সোনার বাংলা গড়ার শপথ নিতে হবে**

- শ্রম প্রতিমন্ত্রী

ঢাকা, ৪ চৈত্র (১৮ মার্চ):

শ্রম ও কর্মসংস্থান প্রতিমন্ত্রী বেগম মন্নুজান সুফিয়ান বলেছেন, সবাইকে বঙ্গবন্ধুর স্বপ্নের সোনার বাংলা গড়ার দৃঢ় শপথ নিতে হবে। আগামী প্রজন্মের জন্য দুর্নীতিমুক্ত দেশ গড়তে নিষ্ঠার সাথে কাজ করতে হবে।

মঙ্গলবার রাজধানীর বিজয়নগরে শ্রম ভবনে মন্ত্রণালয় এবং এর আওতাধীন দপ্তরসমূহ আয়োজিত জাতির পিতা বঙ্গবন্ধু শেখ মুজিবুর রহমান এর জন্মশতবার্ষিকী উপলক্ষে বছরব্যাপী অনুষ্ঠানের উদ্বোধন শেষে দোয়া মাহফিল ও আলোচনা সভায় প্রধান অতিথির বক্তৃতায় প্রতিমন্ত্রী এসব কথা বলেন।

শ্রম প্রতিমন্ত্রী বলেন, বঙ্গবন্ধু দেশের স্বাধীনতা দিয়ে গেছেন, বঙ্গবন্ধুর সুযোগ্য কন্যা প্রধানমন্ত্রী শেখ হাসিনার নেতৃত্বে বর্তমান সরকার আগামী প্রজন্মের জন্য উন্নত সমৃদ্ধ বঙ্গবন্ধুর স্বপ্নের সোনার বাংলা প্রতিষ্ঠা করবে।

শ্রম মন্ত্রণালয়ের সচিব কে এম আলী আজম অনুষ্ঠানে সভাপতিত্ব করেন। এর আগে প্রতিমন্ত্রী মন্ত্রণালয়ের আয়োজনে মনোমুগ্ধকর বর্ণিল আতশবাজি প্রত্যক্ষ করেন এবং জাতির পিতার জন্মদিনের কেক কেটে বছরব্যাপী অনুষ্ঠান এবং শ্রম অধিদপ্তরের বঙ্গবন্ধু কর্ণার এর উদ্বোধন করেন।

মন্ত্রণালয়ের অতিরিক্ত সচিব ড. মোল্লা জালাল উদ্দিন, ড.রেজাউল হক, কলকারখানা ও প্রতিষ্ঠান পরিদর্শন অধিদপ্তরের মহাপরিদর্শক শিবনাথ রায়, শ্রম অধিদপ্তরের মহাপরিচালক এ কে এম মিজানুর রহমান এবং কেন্দ্রীয় তহবিলের মহাপরিচালক ড. আনিসুল আওয়ালসহ মন্ত্রণালয়ের উর্ধ্বতন কর্মকর্তাগণ অনুষ্ঠানে উপস্থিত ছিলেন।

#

আকতারুল/অনসূয়া/গিয়াস/কুতুব/২০২০/১৫১৫ ঘণ্টা

তথ্যবিবরণী নম্বর : ১০০৬

**ড্রেনেজের পানি পরিশোধনের লক্ষ্যে ‘ট্রিটমেন্ট প্লান্ট’ বসানো হচ্ছে**

**- নৌপরিবহন প্রতিমন্ত্রী**

ঢাকা, ৪ চৈত্র (১৮ মার্চ) :

মুজিব শতবর্ষের সূচনালগ্নে বুড়িগঙ্গা নদীর তীরে ড্রেনেজের মুখে দূষিত পানি পরিশোধনের লক্ষ্যে ‘ট্রিটমেন্ট প্লান্ট’ বসানো হচ্ছে। এটি একটি পাইলট প্রকল্প হিসেবে গ্রহণ করা হয়েছে। ছয় মাসের মধ্যে টিট্রমেন্ট প্লান্টের ফলাফল আশাব্যাঞ্জক হলে সেটি স্থায়ীভাবে গ্রহণ করা হবে। নৌপরিবহন মন্ত্রণালয়ের আওতাধিন বিআইডব্লিউটিএ, ঢাকা ওয়াসা এবং ঢাকা সিটি কর্পোরেশন এক ছাতার নিচে মিলিত হয়ে দূষিত পানি পরিশোধনের কাজ করবে।

নৌপরিবহন প্রতিমন্ত্রী খালিদ মাহমুদ চৌধুরী আজ ঢাকার সদরঘাটে বুড়িগঙ্গা নদীর তীরে ড্রেনেজের মুখে দূষিত পানি পরিশোধনের লক্ষ্যে ট্রিটমেন্ট প্লান্ট স্থাপন এবং পরিস্কার পরিচ্ছন্নতা কর্মসূচির উদ্বোধন অনুষ্ঠানে এসব কথা বলেন।

নৌপরিবহন মন্ত্রণালয়ের অতিরিক্ত সচিব অনল চন্দ্র দাস এবং বিআইডব্লিউটিএ’র চেয়ারম্যান কমোডোর গোলাম সাদেক এসময় উপস্থিত ছিলেন।

খালিদ মাহমুদ চৌধুরী বলেন, নদী তীর রক্ষা, দখল ও দূষণরোধকল্পে প্রধানমন্ত্রী শেখ হাসিনা ১৯৯৯ সালে সার্বিক দিক নির্দেশনা দেন। পরবর্তিতে বিএনপি-জামাত জোট ক্ষমতায় এসে সে নির্দেশনা বাস্তবায়ন না করায় নদীর পানি আরো দূষিত হয়েছে। তিনি বলেন, প্রধানমন্ত্রী নদী রক্ষায় ‘টাস্কফোর্স’ গঠন করেছেন। সে অনুযায়ী দেশের গুরুত্বপূর্ণ নদী রক্ষায় কাজ করা হচ্ছে। পাশাপাশি বুড়িগঙ্গা, তুরাগ, বালু ও শীতলক্ষ্যা নদীর দখল ও দূষণরোধে বিআইডব্লিউটিএ কাজ করছে। তীররক্ষা, ওয়াকওয়ে (পায়ে চলার পথ), ইকো-পার্ক এবং জেটি নির্মাণ করা হচ্ছে।

প্রতিমন্ত্রী বলেন, করোনা ভাইরাস প্রতিরোধে বিআইডব্লিউটিএ জনসচেতনতা সৃষ্টিতে লিফলেট বিতরণসহ সতর্কতামূলক কাজ করছে। মিডিয়ার মাধ্যমে জনগণ সচেতন হচ্ছে। তিনি প্রয়োজন ছাড়া নৌপথে মানুষের যাতায়াত সীমিত করার অনুরোধ জানান। তিনি আরো বলেন, যে সমস্ত শিল্প প্রতিষ্ঠান দূষিত   
পানি বিশুদ্ধকরণে যন্ত্রপাতি (অ্যাফ্লুয়েন্ট ট্রিটমেন্ট প্লান্ট-ইটিপি) ব্যবহার করছেনা তাদেরকে পরিবেশ অধিদপ্তর তাদের বিরুদ্ধে ব্যবস্থা গ্রহণ করছে।

উল্লেখ্য, বিআইডব্লিউটিএ’র তত্বাবধানে একটি বেসরকারি সংস্থা টিট্রমেন্ট প্লান্ট নির্মাণের পাইলট প্রকল্পের কাজ করছে। এখন পর্যন্ত তারা দু’টি টিট্রমেন্ট প্লান্ট নির্মাণ করেছে। প্রতিটির নির্মাণ ব্যয় ধরা হয়েছে ১৩ লাখ টাকা।

#

জাহাঙ্গীর/অনসূয়া/গিয়াস/আসমা/২০২০/১৪৩০ ঘণ্টা

তথ্যবিবরণী নম্বর : ১০০৫

**বাংলাদেশ দূতাবাস ওয়াশিংটন ডিসি’তে মুজিববর্ষ উদ্‌যাপিত**

ওয়াশিংটন ডিসি, ১৮ মার্চ :

ওয়াশিংটনস্থ বাংলাদেশ দূতাবাসে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী ও জাতীয় শিশু দিবস ২০২০ যথাযোগ্য মর্যাদায় শ্রদ্ধাঞ্জলি অর্পণের মধ্য দিয়ে উদ্‌যাপিত হয়।

রাষ্ট্রদূত সকালে দূতাবাস প্রাঙ্গণে জাতীয় পতাকা উত্তোলন করেন এবং বঙ্গবন্ধুর প্রতিকৃতিতে পুষ্পার্ঘ্য অর্পণ করেন। দূতাবাসের সকল কর্মকর্তা ও কর্মচারীবৃন্দ এ সময় উপস্থিত ছিলেন।

রাষ্ট্রদূত জিয়াউদ্দিন বলেন, নির্যাতিত বাঙালির স্বতন্ত্র আবাসভূমির জন্য বঙ্গবন্ধুর বজ্রকণ্ঠ আজো সারা বিশ্বে প্রতিধ্বনিত হচ্ছে, তাঁর বজ্রকণ্ঠই বাঙালিদের সংঘবদ্ধ করে মুক্তিযুদ্ধে ঝাঁপিয়ে পড়তে প্রেরণা যোগায় এবং চূড়ান্তভাবে তিনি স্বাধীন বাংলাদেশ প্রতিষ্ঠা করেন।

জিয়াউদ্দিন আরো বলেন, বঙ্গবন্ধুর কন্যা প্রধানমন্ত্রী শেখ হাসিনা তাঁর পিতার অসমাপ্ত কাজ সোনার বাংলা প্রতিষ্ঠার জন্য কঠোর পরিশ্রম করে চলেছেন।

পরবর্তীতে রাষ্ট্রপতি এবং প্রধানমন্ত্রী, পররাষ্ট্র মন্ত্রী এবং পররাষ্ট্র প্রতিমন্ত্রীর বাণী পাঠ করা হয়। পরে বঙ্গবন্ধু এবং ১৫ই আগস্টে নিহত তাঁর পরিবারের সদস্যদের রূহের মাগফেরাত কামনা করে বিশেষ মোনাজাত করা হয়।

এছাড়া কানাডাতেও মুজিববর্ষ উপলক্ষে অনুরূপ কর্মসূচি পালন করা হয়।

#

শামিম/অনসূয়া/মামুন/গিয়াস/জসীম/আসমা/২০২০/১১৪৫ ঘণ্টা

তথ্যবিবরণী নম্বর : ১০০৪

**বিশিষ্ট রবীন্দ্রসংগীত শিল্পী নীলোৎপল সাধ্য এর মৃত্যুতে সংস্কৃতি প্রতিমন্ত্রীর শোক**

ঢাকা, ৪ চৈত্র (১৮ মার্চ) :

জাতীয় রবীন্দ্রসংগীত সম্মিলন পরিষদ কেন্দ্রীয় কমিটির সম্পাদকমণ্ডলীর সদস্য এবং বিশিষ্ট রবীন্দ্রসংগীত শিল্পী ও শিক্ষক নীলোৎপল সাধ্য এর মৃত্যুতে গভীর শোক ও দুঃখ প্রকাশ করেছেন সংস্কৃতি বিষয়ক প্রতিমন্ত্রী কে এম খালিদ।

প্রতিমন্ত্রী আজ এক শোকবার্তায় প্রয়াতের আত্মার শান্তি কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেন। তিনি রবীন্দ্রসংগীত চর্চা ও প্রসারে নীলোৎপল সাধ্য এর অবদানের কথা কৃতজ্ঞচিত্তে স্মরণ করেন।

উল্লেখ্য, রবীন্দ্রসংগীত শিল্পী নীলোৎপল সাধ্য গতকাল (১৭ মার্চ) সন্ধ্যায় ঢাকায় নিজ বাসভবনে শেষ নিঃশ্বাস ত্যাগ করেন। তিনি দীর্ঘদিন ধরে ক্যান্সারসহ দুরারোধ্য ব্যাধিতে ভুগছিলেন।

#

ফয়সল/অনসূয়া/গিয়াস/জসীম/আসমা/২০২০/১২০০ ঘণ্টা

তথ্যবিবরণী নম্বর : ১০০৩

**জাতিসংঘে বাংলাদেশ স্থায়ী মিশনে জাতির পিতার জন্মশতবার্ষিকী ও জাতীয় শিশুদিবস উদ্‌যাপন**

নিউইয়র্ক, ১৮ মার্চ :

জাতিসংঘে বাংলাদেশ স্থায়ী মিশনে সর্বকালের সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানের জন্মশতবার্ষিকীর আনুষ্ঠানিক উদ্বোধন ও জাতীয় শিশু দিবস ২০২০ উদযাপন করা হয়। জাতিসংঘে নিযুক্ত বাংলাদেশের স্থায়ী প্রতিনিধি রাষ্ট্রদূত রাবাব ফাতিমা জন্মশতবার্ষিকীর আনুষ্ঠান উদ্বোধন করেন।

সকাল দশটায় জাতীয় সঙ্গীত পরিবেশনের মধ্য দিয়ে অনুষ্ঠানের সূচনা হয়। এরপর জাতির পিতার বিদেহী আত্মার মাগফেরাত কামনা করে বিশেষ দোয়া ও মোনাজাত শেষে জাতির পিতার প্রতিকৃতিতে পুষ্পস্তবক অর্পণ করা হয়।

উদ্বোধনী বক্তব্যে রাষ্ট্রদূত রাবাব ফাতিমা বলেন, ‘বঙ্গবন্ধু ও বাংলাদেশ একই সূত্রে গাঁথা’। এসময় তিনি জাতির পিতার জীবন ও কর্মের নানা দিক তুলে ধরেন।

জাতির পিতার জন্মশতবার্ষিকী উপলক্ষে বছরব্যাপী জাতিসংঘে বিভিন্ন অনুষ্ঠান আয়োজনের পরিকল্পনার কথা উল্লেখ করে তিনি বলেন, ‘এবছর জাতিসংঘ সাধারণ পরিষদে জাতির পিতার জন্মশতবার্ষিকী উপলক্ষে জাতিসংঘ সদরদপ্তরসহ স্থায়ী মিশনে বিভিন্ন অনুষ্ঠান আয়োজনের মাধ্যমে আমরা ১৯৩টি দেশের বৈশ্বিক এই প্লাটফর্মে জাতির পিতাকে মর্যাদাপূর্ণ আসনে তুলে ধরার পরিকল্পনা নিয়েছি’।

ইউনিসেফের নির্বাহী বোর্ডের সভাপতি হিসেবে বাংলাদেশের দায়িত্ব পালনের বিষয়টি উল্লেখ করে স্থায়ী প্রতিনিধি বলেন, ‘এমনই একটি সময়ে আমরা এই মহান দায়িত্ব পেয়েছি যখন বিশ্বব্যাপী উদযাপন করা হচ্ছে জাতির পিতার জন্মশতবার্ষিকী। জাতির পিতা শিশুদের অকৃত্রিমভাবে ভালোবাসতেন এবং তাঁর সাড়ে তিন বছরের সরকারে তিনি শিশুদের কল্যাণে অসংখ্য কাজ করে গেছেন। সেই পদাঙ্ক অনুসরণ করে আমরা সারাবিশ্বের শিশুদের কল্যাণে কাজ করে যেতে চাই; আর এটাই হবে জাতির পিতার জন্মশতবার্ষিকীর প্রাক্কালে শিশুদের জন্য আমাদের অঙ্গীকার’।

অনুষ্ঠানসূচির মধ্যে আরো ছিল দিবসটি উপলক্ষে প্রদত্ত রাষ্ট্রপতি, প্রধানমন্ত্রী, পররাষ্ট্রমন্ত্রী ও পররাষ্ট্র প্রতিমন্ত্রীর বাণী পাঠ; স্থায়ী প্রতিনিধির উদ্বোধনী বক্তব্য, কর্মকর্তা-কর্মচারিদের অংশগ্রহণে বিশেষ আলোচনা ও সবশেষে কেক কাটার মাধ্যমে আনন্দমূখর এই বিশেষ দিনটি উদ্‌যাপন করা হয়। এছাড়া অনুষ্ঠানটিতে মুজিববর্ষ উপলক্ষে শিশুদের উদ্দেশ্যে লেখা প্রধানমন্ত্রী শেখ হাসিনার চিঠি পাঠ করে শোনান স্থায়ী প্রতিনিধি।

এছাড়া যথাযোগ্য মর্যাদায় নিউইয়র্কে বাংলাদেশ কনস্যুলেট জেনারেল এ জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী ও জাতীয় শিশু দিবস সীমিত পরিসরে উদ্‌যাপন করা হয়। ‘মুজিববর্ষে’র তাৎপর্য অনুধাবন করে মার্কিন যুক্তরাষ্ট্রের পোস্টাল বিভাগ (ইউএসপিএস) এদিন বঙ্গবন্ধুর ছবি সম্বলিত সীল মোহর প্রকাশ করে। কনসাল জেনারেল ভিডিও কলের মাধ্যমে নিউইয়র্কের বাংলাদেশি-আমেরিকান অধ্যুষিত এলাকা জ্যাকসন হাইটসের আঞ্চলিক পোস্ট অফিসে বঙ্গবন্ধুর ছবি সম্বলিত সীল মোহর প্রকাশ এর উদ্বোধন করেন। এসময় তিনি যুক্তরাষ্ট্র পোস্টাল বিভাগ কর্তৃপক্ষকে এ উদ্যোগের জন্য ধন্যবাদ জানান।

#

অনসূয়া/মামুন/জসীম/আসমা/২০২০/১০৪৫ ঘণ্টা